George Bähr

Si **George Bähr** (15 Marso 1666 – 16 Marso 1738) sarong Aleman na arkitekto.

## Buhay
Si George Bähr namundag sa sarong tios na pamilya sa Fürstenwalde (ngonyan parte na kan Geising, Saxony), aki nin sarong parahabol. Si padi duman, alagad, tinabangan siya sa gasto sa pag'adal; asin  ta siya nangagin peyon sa sarong panday sa kahoy sa Lauenstein, Saxony.

Kan 1690, si Bähr nagpa-Dresden ta matrabaho bilang panday. An pangiturogan niya makapa-Italya sioya ta mahiling idtong mga ba ntogan  na mga edipisyo duman, kaya sa saiyang libreng oras siya na'adal nin mechanics, kaya inaapod niya an sadiri komo sarong artista asin mekaniko, asin nadesenyo siya bako sanang mga kastilyo asin mga palasyo kundi man mga bahan kan mga organ.

Kan 1705, edad 39, si Bahr nanombrahan Batikanong Panday sa Siyudad nin Dresden, maski ngani siya mayo  nin Sertipiko sa pagpapanday. Saro sa ambisyon niya iyo mapakarhay na husto an mga simbahan kan siyudad. Sa pagtubod niya an mga eksistidong edipisyo makakanos asin dai nataong hustisya sa ginigibong mga serbisyo duman.

An enot niyang edipisyo iyo an simbahan kan paroko sa Loschwitz sa may Dresden, sarong edipisyong pormadong oktagonal, natapos mahaman kan 1708.

An Dresden *Waisenhauskirche* (Orphanage Church) natugdok mga 1710, na nasundan kan *Dreifaltigkeitskirche* (Trinity Church) sa Schmiedeberg, sa Ore Mountains, 1713-1716. Sa pag'ultan 1719 asin 1726 an simbahan sa Forchheim natugdok, asin siring man sa Königstein, Hohnstein asin Kesselsdorf (gabos yaon sa Saxony) saka kadakul na mga pagharongon sa Dresden.

Alagad si Bähr mas midbid na gayo kan Frauenkirche sa Dresden. Tinao saiya an trabaho sa paghaman kaini kan 1722; kan 1726, an desen yo pig'uyonan asin an trabaho pinunan. Poon 1730, si Bähr nangagin pinakaenot sa Alemanaya na nagkaigwa kan titulong “Arkitekto”.

Mantang siya nagsisibot sa paggibo kan Frauenkirche, si Bähr namahala man  kan pagtugdok kan Dreikönigskirche sa bandang Neustadt, sa Dresden, na pigdesenyo ni Matthäus Daniel Pöppelmann.

Si George Bähr dai nahiling matapos paghaman kan Frauenkirche – nagadan siya sa Dresden, edad 72, asin ilinubong sa kripta kan simbahan. Kan 2004, sarong memorial tinugdok sa pag'onra saiya sa kastilyo sa Lauenstein, kun saen siya nakanood kan saiyang propesyon.

## DNA Analisis
Kan 2018, mga parasaligsig sa University of Tuebingen asin kan Max Planck Institute for the Science of Human History sa Jena pig'ugid an genome ni George Bähr. Nadiskubre ninda na siya posible may map'usaw na kublit, kayumanggihon na mata, asin may ginikanan na sentral Europeo.

## Kataytayan nin mga ladawan

Forchheim Village Church.jpg|Village Church sa Forchheim
Hohnstein Kirche.jpg|Stadtkirche sa Hohnstein
Schmiedeberg - Die Kirche zur Heiligen Dreifaltigkeit - geograph.org.uk - 8403.jpg|Dreifaltigkeitskirche sa Schmiedeberg
Kesselsdorf Kirche (01).jpg|Simbahan sa Kesselsdorf
Loschwitzer Kirche 1.jpg|Simbahan sa Loschwitz
George-Bähr-Str22-DD.jpg|
20090720030DR Dresden Zeuner-Bau TU Dresden George-Bähr-Str.jpg
20090720045DR Dresden Mollier-Bau TU Dresden George-Bähr-Str.jpg
Fürstenwalde Bähr-Gedenkstein (1) 2006-06-28.jpg|Memorial ki Bahr
Neue sächsische Kirchengalerie – Die Ephorie Dresden Seite 227a.jpg


## Toltolan